Maurice Richard

Joseph Henri Maurice "Rocket" Richard PC CC OQ, nado o 4 de agosto de 1921 en Montreal (Quebec, Canadá) e finado na mesma cidade o 27 de maio de 2000 foi un xogador profesional de hóckey sobre xeo que xogou durante 18 tempadas na National Hockey League (NHL), desenvolvendo toda a súa carreira nos Montreal Canadiens. Foi o primeiro xogador na historia da NHL en anotar 50 goles nunha tempada, conseguindo a marca na tempada 1944-45 na que só se disputaron 50 partidos, e foi tamén o primeiro xogador en conseguir 500 goles na súa carreira. Richard retirouse en 1960 sendo o líder de todos os tempos en goles con 544. Gañou o Hart Trophy como xogador máis valioso da NHL en 1947, xogou 13 All-Star Games e foi nomeado 14 veces no NHL All-Star Team dos play-offs.

Richard, Elmer Lach e Toe Blake formaron a chamada "Punch line", unha liña de dianteiros altamente anotadora da década de 1940. Richard foi membro de oito equipos campións da Stanley Cup, incluído o que gañou o título cinco tempadas consecutivas entre 1955 e 1960; foi o capitán do equipo durante os seus últimos catro anos de carreira profesional. O Hockey Hall of Fame non aplicou o período de elixibilidade de cinco anos e introduciu a Richard no "salón da fama" en 1961. En 1975 foi introducido no Canada's Sports Hall of Fame. OS Canadiens retiraron o seu número, o 9, en 1960, e en 1999 doaron o Maurice "Rocket" Richard Trophy á NHL, que é entregado cada ano ao máximo goleador da liga regular.

O maior de oito iráns, Richard naceu nunha familia pobre durante a Gran Depresión. Inicialmente foi visto como un xogador fráxil. Unha serie de lesións impedíronlle unirse ao exército canadense durante a segunda guerra mundial. Franco e intenso, era coñecido polo seu estilo de xogo físico e ocasionalmente violento. Richard estivo involucrado nun incidente violento a finais da tempada 1954-55 durante o cal golpeou a un xuíz de liña. O presidente da NHL Clarence Campbell suspendeuno durante o que restaba de tempada, así como dos play-offs, o que precipitou o coñecido como Affaire Richard en Montreal. Os disturbios adquiriron un carácter mítico nas décadas posteriores, e frecuentemente son vistos como precursores da chamada Revolución Tranquila do Quebec. Richard foi unha icona cultural entre a poboación francófona do Quebec; a súa lenda é un motivo principal da historia curta de Roch Carrier Le chandail de hockey, unha obra emblemátiica da cultura canadense. Richard morreu no ano 2000 e converteuse no primeiro non-político en ser honrado pola provincia do Quebec cun funeral de estado.

 Estatísticas 
 Xogador 
     Liga regular   Play-offs Tempada Equipo Liga PX G A Pts PIM PX G A Pts PIM 1937-1938  St-Francois-de-Laval  High-QC            1938-1939  Montréal Paquette Midgets  QAHA  46  133  7  140        1939–40 Verdun Maple Leafs LHJQ 10 4 1 5 2 4 6 3 9 2 1939–40 Verdun Maple Leafs LHSQ 1 0 1 1 0 — — — — — 1939–40 Verdun Maple Leafs Mem. Cup — — — — — 7 7 9 16 16 1940–41 Montreal Canadiens (Sr.) LHSQ 1 0 1 1 0 — — — — — 1941–42 Montreal Canadiens (Sr.) LHSQ 31 8 9 17 27 6 2 1 3 6 1942–43 Montreal Canadiens NHL 16 5 6 11 4 — — — — — 1943–44  Montreal Canadiens NHL 46 32 22 54 45 9 12 5 17 10 1944–45 Montreal Canadiens NHL 50 50 23 73 46 6 6 2 8 10 1945–46  Montreal Canadiens NHL 50 27 21 48 50 9 7 4 11 15 1946–47 Montreal Canadiens NHL 60 45 26 71 69 10 6 5 11 44 1947–48 Montreal Canadiens NHL 53 28 25 53 89 — — — — — 1948–49 Montreal Canadiens NHL 59 20 18 38 110 7 2 1 3 14 1949–50 Montreal Canadiens NHL 70 43 22 65 114 5 1 1 2 6 1950–51 Montreal Canadiens NHL 65 42 24 66 97 11 9 4 13 13 1951–52 Montreal Canadiens NHL 48 27 17 44 44 11 4 2 6 6 1952–53  Montreal Canadiens NHL 70 28 33 61 112 12 7 1 8 2 1953–54 Montreal Canadiens NHL 70 37 30 67 112 11 3 0 3 22 1954–55 Montreal Canadiens NHL 67 38 36 74 125 — — — — — 1955–56  Montreal Canadiens NHL 70 38 33 71 89 10 5 9 14 24 1956–57  Montreal Canadiens NHL 63 33 29 62 27 10 8 3 11 8 1957–58  Montreal Canadiens NHL 28 15 19 34 28 10 11 4 15 10 1958–59  Montreal Canadiens NHL 42 17 21 38 27 4 0 0 0 2 1959–60  Montreal Canadiens NHL 51 19 16 35 50 8 1 3 4 2 Totais na NHL 978 544 421 965 1285 133 82 44 126 188

 Adestrador 
     Liga regular   Play-offs Tempada Equipo Liga PA G E P %V Resultado 1972-1973  Quebec Nordiques  WHA 2  1  0  1  50 %  -

 Premios e recoñecementos 
National Hockey League Premio Ano Nota Primeiro equipo All-Star 1944–45, 1945–46,1946–47, 1947–48,1948–49, 1949–50,1954–55, 1955–56 Segundo equipo All-Star 1943–44, 1950–511951–52, 1952–531953–54, 1956–57 Hart TrophyXogador máis valioso 1946–47

Nacional Premio Ano Nota Lionel Conacher AwardAtleta masculino do ano segundo Canadian Press 1952, 19571958 Lou Marsh TrophyAtleta canadense do ano 1957

 Notas 

 Véxase tamén 

 Bibliografía 

 Ligazóns externas 

 "Rocket" Richard: The Legend – The Legacy – Canadian Museum of History 
Maurice Richard – Dictionary of Canadian Biography 

Categoría:Nados en 1921
Categoría:Finados en 2000
Categoría:Nados en Montreal
Categoría:Xogadores de hóckey sobre xeo do Canadá
Categoría:Membros do Hockey Hall of Fame
Categoría:Xogadores dos Montreal Canadiens